钦定古今图书集成/明伦汇编/氏族典/第459卷 > 《廖用贤尚友录》 > 魏相
## 钦定古今图书集成/明伦汇编/氏族典/第459卷 > 《廖用贤尚友录》 > 魏相

按《汉书魏相传》：“相字弱翁，济阴定陶人，徙平陵。少学
《易》，为郡卒史，举贤良，以对策高第，为茂陵令。御史大
夫桑弘羊客诈称御史，止传缚，丞相疑其有奸，收捕
弃客市。迁河南太守，豪彊畏服。会丞相车千秋死，其
子武库令见相治郡严，恐获罪，乃自免去。相追之不

不辜，遂下相廷尉狱。会赦出，有诏守茂陵令。迁扬州
刺史。考案郡国守相，多所贬退。征为谏大夫，复为河
南太守。宣帝即位，征入为大司农，迁御史大夫。霍光
薨，相上封事，言宜损夺霍氏权，以全功臣之世，又请
去副封，以防壅蔽。帝善之。霍氏杀许后之谋始得上
闻。乃罢其三侯就第，代韦贤为丞相，封高平侯。霍氏
怨之，谋先斩相，废天子，事发，伏诛。宣帝亲万机，相领
众职，甚称上意，数上便宜，上纳用焉。《神爵》三年薨，谥
宪。